

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** **ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ****& ΘΡΗΣΚΕΥΜΑΤΩΝ****ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠΑΙΔΕΥΣΗΣ Κ. ΜΑΚΕΔΟΝΙΑΣ****Δ/ΝΣΗ Δ/ΘΜΙΑΣ ΕΚΠ/ΣΗΣ ΗΜΑΘΙΑΣ** **\_\_\_\_\_\_\_\_\_\_\_\_\_\_\_\_****2ο ΓΥΜΝΑΣΙΟ ΑΛΕΞΑΝΔΡΕΙΑΣ**Τραπεζούντος 2, 59300 ΑΛΕΞΑΝΔΡΕΙΑΠληροφορίες: Θεοδωρίδου Κυριακή Τηλ. - Φαξ: 2333023455E-mail: 2gymalex@sch.gr |  **ΑΝΑΡΤΗΤΕΑ ΣΤΟ ΔΙΑΔΙΚΤΥΟ** **Αλεξάνδρεια, 13/12/2018** **Αρ. Πρωτ. 140** |

 **Θέμα: Πρόσκληση κατάθεσης προσφοράς 3ήμερης εκδρομής στην Αθήνα.**

 Το 2ο Γυμνάσιο Αλεξάνδρειας ζητά κατάθεση προσφορών για πραγματοποίηση 3/ήμερης εκδρομής στη Αθήνα (σύμφωνα με το άρθρο 8 της Υ.Α. 33120/ΓΔ4/28-02-2017, ΦΕΚ 681/τ.Β/06-03-2017), με αντικείμενο την ανάδειξη της πιο αξιόλογης οικονομικά και **ποιοτικά** προσφοράς ταξιδιωτικού γραφείου. Παρακαλούμε να αποστείλετε προσφορά στο 2ο Γυμνάσιο Αλεξάνδρειας, έως την **Τετάρτη**  **19/12/2018** και ώρα **12:00 π.μ.**  Η πολυήμερη εκδρομή θα πραγματοποιηθεί από **Κυριακή 27/01/2019 μέχρι την Τρίτη 29/01/2019** και θα συμμετάσχουν 68 μαθητές/τριες (+/- 3 άτομα), που θα συνοδεύονται από **5** καθηγητές/τριες και θα ακολουθήσουν το παρακάτω πρόγραμμα:

Γενικό Πρόγραμμα εκδρομής:

* Την **Κυριακή 27/1/2019** αναχώρηση για Αθήνα από τον χώρο του Σχολείου στις 6:00 πμ το πρωί, με ενδιάμεσες στάσεις και για φαγητό.

15:00 -17:00 Άφιξη και ξενάγηση στον χώρο της Βουλής.

18:00 Παρακολούθηση θεατρικής παράστασης.

20:00 Άφιξη, τακτοποίηση και δείπνο στο ξενοδοχείο.

* Τη **Δευτέρα 28/1/2019** Πρωινό και αναχώρηση για Ακρόπολη στις 9:00 π.μ από το ξενοδοχείο.

9:30 -11:00 Ξενάγηση στην Ακρόπολη.

11:30 -13:00 Ξενάγηση στο μουσείο της Ακρόπολης.

13:00 – 15:30 Περιήγηση στην Πλάκα – Μοναστηράκι στα εμπορικά μαγαζιά και χρόνος για φαγητό.

15:30 Μετακίνηση με το μετρό από Μοναστηράκι στο Σύνταγμα.

16:00 Αναχώρηση με τα λεωφορεία από το Σύνταγμα για το Ίδρυμα Σταύρος Νιάρχος.

18:30 Επιστροφή στο ξενοδοχείο για ξεκούραση.

20:30 Έξοδος με λεωφορεία για φαγητό σε ταβέρνα στην περιοχή Ψυρρή.

* Την **Τρίτη 29/1/2019** Πρωινό.

9:30 π.μ. αναχώρηση με λεωφορεία για το Ίδρυμα Μείζονος Ελληνισμού. Διαδραστική ψηφιακή παρακολούθηση στην Θόλο του Ιδρύματος : Αγία Σοφία.

12:00 Περίπατος στον Βασιλικό Κήπο και στο Ζάππειο – φαγητό.

15:30 Αναχώρηση για Αλεξάνδρεια με ενδιάμεσες στάσεις. Άφιξη το αργότερο 22.00.

 Παρακαλούμε να υποβάλετε στο Διευθυντή του Σχολείου σφραγισμένες προσφορές (κόστος ανά μαθητή) **σε κλειστό φάκελο με συνημμένα τα απαραίτητα δικαιολογητικά σε πρωτότυπη μορφή**, μέχρι και την **Τετάρτη 19/12/2018** και ώρα **12:00 π.μ.**  , προσωπικά ή με εκπρόσωπο ή με συστημένη ταχυδρομική επιστολή ή με mail (και κωδικό). Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου, των διανομέων, ή των μέσων συγκοινωνίας.

Οι προσφορές πρέπει να πληρούν τους παρακάτω όρους:

1. *Μετακίνηση - Περιηγήσεις:* Λεωφορείο-α κλιματιζόμενο/α σε άριστη κατάσταση. Αποκλειστική χρήση των λεωφορείων όλο το 24ωρο, χωρίς περιορισμούς σε ότι αφορά τις αποστάσεις, τον τόπο και το χρόνο μετακίνησης.
2. *Ξενοδοχείο:*  Ξενοδοχείο **τεσσάρων αστέρων** στην πόλη των Αθηνών με πρωινό και μόνο την Κυριακή 27/01/2019 βραδινό. Οι διανυκτερεύσεις θα γίνονται σε δίκλινα ή τρίκλινα δωμάτια για τους μαθητές και σε μονόκλινα για τους καθηγητές. Τα δωμάτια δεν θα είναι διασκορπισμένα. Αποκλείονται ράντσα και bungalows. Θα είναι στη διάθεση των μαθητών όλοι οι κοινόχρηστοι χώροι.
3. Σεκιούριτι στο ξενοδοχείο για τα δύο βράδια
4. Οι εκδρομείς δεν φέρουν καμία ευθύνη και δεν υφίστανται καμία οικονομική επιβάρυνση σε περίπτωση απεργίας ή κινητοποιήσεων, που θα έχουν ως αποτέλεσμα καθυστερήσεις δρομολογίων. Τυχόν ανατιμήσεις που θα προκύψουν μέχρι την πραγματοποίηση της εκδρομής δεν θα έχουν επίπτωση και δεν θα επηρεάσουν την τιμή της προσφοράς.
5. Στην προσφορά εκτός από το συνολικό κόστος και τα έξοδα ανά μαθητή, να αναφέρεται το όνομα και η διεύθυνση του ξενοδοχείου.
6. Το τουριστικό γραφείο θα πρέπει να διαθέσει ξεναγούς για την Ακρόπολη και το Μουσείο της Ακρόπολης έναν ανά τριάντα μαθητές.
7. **Κάθε προσφορά θα πρέπει να περιλαμβάνει και υπεύθυνη δήλωση ότι το ταξιδιωτικό γραφείο διαθέτει ειδικό σήμα λειτουργίας σε ισχύ. Επίσης επειδή το λεωφορείο θα είναι στη διάθεση του σχολείου καθ’ όλο το 24/ωρο, απαιτείται και δεύτερος οδηγός.**

Το 10% του συνολικού κόστους αποτελεί ποινική ρήτρα και αποδίδεται μετά το πέρας της εκδρομής εφ’ όσον τηρηθούν όλοι οι όροι του συμβολαίου.

**Το κριτήριο επιλογής δεν θα είναι αποκλειστικά η χαμηλότερη τιμή, αλλά και η ποιότητα των προσφερομένων υπηρεσιών**. Προσφορές που δεν πληρούν όλους τους όρους δεν θα γίνουν δεκτές.

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται εάν σ’ αυτήν υπάρχουν διορθώσεις που την καθιστούν ασαφή, κατά την κρίση της Επιτροπής Αξιολόγησης των προσφορών.

**Την αρμοδιότητα και ευθύνη επιλογής του ταξιδιωτικού γραφείου που θα πραγματοποιήσει την εκδρομή –μετακίνηση έχει Επιτροπή, η οποία αποτελείται από το Διευθυντή, τους συνοδούς καθηγητές, έναν εκπρόσωπο του Συλλόγου Γονέων και Κηδεμόνων και το προεδρείο του 15/μελούς**.

1. Η επιλογή του ταξιδιωτικού γραφείου καταγράφεται στο πρακτικό που συντάσσεται και στο οποίο αναφέρονται με σαφήνεια τα κριτήρια επιλογής. Το εν λόγω πρακτικό, εφόσον ζητηθεί, κοινοποιείται από το Διευθυντή του Σχολείου σε κάθε συμμετέχοντα ή/και έχοντα νόμιμο δικαίωμα να ενημερωθεί, ο οποίος μπορεί να υποβάλει ένσταση κατά της επιλογής εντός δύο (2) ημερών από τη σύνταξη του πρακτικού επιλογής. Μετά την αξιολόγηση των προσφορών και την εξέταση των ενδεχόμενων ενστάσεων, γίνεται η τελική επιλογή του ταξιδιωτικού γραφείου. Το σχολείο συντάσσει σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία (στην οποία αναφέρεται το όνομα της ασφαλιστικής εταιρίας και ο αριθμός του συμβολαίου της υποχρεωτικής ασφάλισης αστικής επαγγελματικής ευθύνης για κάθε κίνδυνο), η οποία υπογράφεται από τα συμβαλλόμενα μέρη.
2. Το σχολείο υποχρεούται να αναρτά στον πίνακα ανακοινώσεων και στην ιστοσελίδα του τις προσφορές των τουριστικών γραφείων, τη σύμβαση οργανωμένου ταξιδιού που υπογράφτηκε, καθώς και τον αριθμό του ασφαλιστηρίου συμβολαίου επαγγελματικής ευθύνης.

 Ο ΔΙΕΥΘΥΝΤΗΣ

 Τ.Σ.Υ.

 **Μπογδαμπεΐδης Ευθύμιος**